EIC เตรียมซื้อหุ้นบ.สมาร์ท แทรฟิค มูลค่า 70 ลบ.
EIC เตรียมซื้อหุ้นบ.สมาร์ท แทรฟิค มูลค่า 70 ลบ.จำนวน 140,000 หุ้นในราคาหุ้นละ 500 บ.นางสาวพรพันธ์ ศิริวงศ์ ณ อยุธยาเพื่อเป็นการหักกลบลบหนี้กับเงินมัดจำนวน 70,000,000 บ. ที่นางสาวพรพันธ์ ศิริวงศ์ ณ อยุธยาค้างชำระบริษัท
13 ส.ค. 2558

บริษัท อุตสาหกรรม อีเล็คโทรนิคส์ จำกัด (มหาชน) หรือ EIC ระบุว่า ที่ประชุมคณะกรรมการครั้งที่ 9/2558 เมื่อวันที่ 11 สิงหาคม 2558 มีมติอนุมัติให้บริษัทเข้าเจรจาซื้อหุ้นของบริษัท สมาร์ท แทรฟิค จำกัด จาก นางสาวพรพันธ์ ศิริวงศ์ ณ อยุธยา จำนวน 140,000 หุ้นในราคาหุ้นละ 500 บาท รวมเป็นเงิน 70,000,000 บาท เพื่อเป็นการหักกลบลบหนี้กับเงินมัดจำนวน 70,000,000 บาท ที่นางสาวพรพันธ์ ศิริวงศ์ ณ อยุธยาค้างชำระบริษัท
โดยมีเงื่อนไขว่า นางสาวพรพันธ์ ศิริวงศ์ ณ อยุธยา จะต้องให้สิทธิบริษัทซื้อหุ้นสามัญเพิ่มทุนของบริษัท สมาร์ท แทรฟิค จำกัดตามสัดส่วนเดียวกับที่ผู้ถือหุ้นเดิมได้รับอนุมัติจากที่ประชุมวิสามัญผู้ถือหุ้นของบริษัท สมาร์ท แทรฟิค จำกัด คิดเป็นจำนวนทั้งสิ้น 700,000 หุ้น ในราคาหุ้นละ 5 บาท (ราคาพาร์)